AIS จับมือ Netflix ส่ง AIS 5G Netflix แพ็กเกจรายเดือนครั้งแรกในไทย!
AIS จับมือ Netflix ส่ง AIS 5G Netflix แพ็กเกจรายเดือน แพ็คคู่ครั้งแรกในไทย! ตอกย้ำความเป็น Strategic พาร์ทเนอร์ต่อเนื่อง ต้อนรับการมาถึงของสุดยอดภาพยนตร์แห่งปี กับ “HUNGER คนหิว เกมกระหาย”        
AIS จับมือ Netflix ส่ง AIS 5G Netflix แพ็กเกจรายเดือนครั้งแรกในไทย! ตอกย้ำความเป็น Strategic พาร์ทเนอร์ต่อเนื่อง
7 เม.ย. 2566

นายปรัธนา ลีลพนัง หัวหน้าคณะผู้บริหาร กลุ่มลูกค้าทั่วไป บริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส กล่าวว่า “วันนี้การชมสตรีมมิ่งคอนเทนต์ กลายเป็นรูปแบบของการใช้งาน Daily Life ของทุกคน ดังนั้นจึงเป็นหน้าที่ของผู้ให้บริการที่จะต้องอำนวยความสะดวกและมอบประสบการณ์คุณภาพที่ดีที่สุด ซึ่งเอไอเอสมองเห็นความต้องการนี้ตั้งแต่ปี 2560  จึงร่วมมือกับ Netflix หนึ่งในผู้ให้บริการด้านความบันเทิงระดับโลก เป็นรายแรกของไทย เพื่อร่วมกันแนะนำบริการ สตรีมมิ่งคอนเทนต์ระดับโลก ควบคู่กับการอำนวยความสะดวกพร้อมสิทธิพิเศษเมื่อสมัครใช้บริการ Netflix”
“ล่าสุด เรายกระดับความร่วมมือกับ Netflix ไปอีกขั้น ตอกย้ำความเป็นพันธมิตรที่ส่งมอบประสบการณ์ความบันเทิงให้แก่คนไทยอย่างต่อเนื่อง ด้วยแพ็กเกจรายเดือนที่มาพร้อมสมาชิก Netflix กับ แพ็คเกจ AIS 5G Netflix ที่ช่วยลดความซ้ำซ้อนในการสมัครหรือชำระค่าบริการ Netflix เพราะมัดรวมค่าใช้จ่ายอยู่ในแพ็กเกจที่มาพร้อมค่าใช้บริการรายเดือนของลูกค้าเอไอเอสโพสต์เพดอยู่แล้ว นับเป็นมิติใหม่ของการสร้างประสบการณ์และความคุ้มค่าให้แก่ลูกค้าเอไอเอสที่เดียวเท่านั้นจากสุดยอดคอนเทนต์ระดับโลกที่หลากหลายและตอบโจทย์ทุกช่วงวัย อีกทั้งยังเป็นการเปิดตัวภาพยนตร์ไทยคุณภาพอย่าง HUNGER คนหิว เกมกระหาย ที่รวบรวมผู้สร้างภาพยนตร์ชาวไทยมากความสามารถไว้ในภาพยนตร์เรื่องนี้”
Mr.Tizar Patria ผู้จัดการฝ่ายพัฒนาธุรกิจ อินโดนีเซีย มาเลเซีย และ ไทย เน็ตฟลิกซ์  กล่าวว่า “Netflix รู้สึกยินดีเป็นอย่างยิ่ง  ที่ได้ขยายความร่วมมือกับ AIS หนึ่งในผู้นำการให้บริการดิจิทัลของไทย มาอย่างต่อเนื่อง การร่วมมือกันในครั้งนี้ทำให้เราสามารถนำความบันเทิงระดับโลกมาสู่ผู้ชมชาวไทยได้มากขึ้นด้วยความสะดวกสบายของแพ็คเกจ AIS 5G Netflix แฟนๆ ของ Netflix ในประเทศไทยสามารถตั้งตารอชมคอนเทนต์อันน่าตื่นเต้นจาก Netflix ได้ตลอดทั้งปี ประเดิมด้วยภาพยนตร์ไทยเรื่องล่าสุดอย่าง HUNGER คนหิว เกมกระหาย  ซึ่งจะเข้าฉายทั่วโลกในวันที่ 8 เมษายนนี้ นอกเหนือจากคอนเทนต์ที่แข็งแกร่งของไทยแล้ว Netflix ยังนำเสนอภาพยนตร์และซีรีส์ ที่หลากหลาย จากทุกมุมโลกสำหรับทุกคน”
บริการนี้ สามารถสมัครได้ทั้ง ลูกค้า AIS รายเดือนที่เปิดเบอร์ใหม่ ลูกค้าย้ายค่าย ลูกค้าเปลี่ยนจากเติมเงินเป็นรายเดือน และลูกค้าปัจจุบันที่สนใจ ในราคาเริ่มต้นเพียง 499 บาท ตั้งแต่วันนี้เป็นต้นไป ดูรายละเอียดเพิ่มเติมที่ https://www.ais.th/5g-netflix/
